  Майя Бывальцева Удмуртия 5 шор ёзо ӧнер дышетсконниосын быдэн вить выль туала мастерскойёс усьтыны грантъёс басьтӥз. Со сярысь  мерлыко вотэсысь бамаз улосвыллэн тӧроез Александр Бречалов ивортӥз. Шор ёзо ӧнер дышетсконниосты выльдыны Удмуртия 152 миллион 410 сюрс манет тыр вить грантъёс басьтӥз, эшшо 10 процентсэ элькун коньдэтысь ватсалом Александр Бречалов, Удмуртилэн тӧроезРосси азьмуртэн Владимир Путинэн кичӧлтэм «Образование» йӧскалык ӵектослы луыса выльдӥськонъёс ортчозы: - Ижкарысь лэсьтӥськонъя техникумын: - Асанысь аграрно-технической техникумын; - Уваысь ӧнерлыко колледжын; - Можгаысь агропромышленной колледжын; - Сарапулысь педагогикая колледжын. Вить дышетсконниос пӧлысь куиняз гурт возёслы ӧнерчиосты дасяло. Та ӧръя Удмуртия тужгес трос грантъёс басьтӥз Улосвыллэн тӧроез ватсаз, кылем арын Удмуртия экономикая но технологиосъя колледжез выльдыны грант басьтӥз. Отын вить выль мастерскойёсты толсуре усьтозы ни. Тодэ вайытом, гурт ёросъёсын мерлыко объектъёсты лэсьтыны но выльдыны 2020-тӥ арын Удмуртия 1 миллиард манет басьтоз.  Тегъёс: Дышетон Ижкар Удмуртия коньдон АлександрБречалов 100ар  